
מנהל הנדסה | המחלקה לקיימות ואיכות הסביבה

פרוטוקול 4.25 מהוועדה לאיכות הסביבה שהתקיימה 
ביום 27.10.25 בזום

חברים ה"ה:	גב' יסמין וילקומיר פרייסמן	– 	יו"ר הוועדה
מר שמעון כהן סבן 		– 	חבר ועדה
גב' אנסטסיה סהר 		– 	מ"מ חברה ועדה 
פבל אסטחוב 			–	 חבר מועצה
גב' מרב דפני 			–	 מנהלת מחלקת איכות הסביבה 
גב' מיטל טייב 			– 	מתכננת סביבתית מ. איכות הסביבה
		גב' ילנה סטרוגונוב		-	 רכזת חינוך המחלקה לקיימות ואיכות 
הסביבה
מר דוד בלום			 – 	מנהל מדור פיקוח סביבתי - המחלקה לקיימות 
ואיכות הסביבה
גב' מאיה דגטמן	-	רכזת פרויקטים סביבתיים ופסולת, המחלקה    
לקיימות  ואיכות הסביבה
חסרים ה"ה:	מר דניס צרכוב			-	נציג ציבור




על סדר היום: 

1. מדרכות קינטיות.
2. עדכונים.







בועדת איכות הסביבה 4.25 שהתקיימה ביום 27.10.25 הועלו הדברים הבאים:

1. מדרכות קינטיות 

יו"ר הועדה הציגה:
מדובר בהמצאה של חברה פרטית, אבל יש עוד חברות. מיושם בטוקיו וברחבי אירופה.  מדובר במרצפות בצורת משולש מתחת למרצפות יש מכשיר שאוגר את האנרגיה של התזוזה של המרצפות וכך נאגר חשמל שיכול לתפעל מגוון מערכות שפועלות על חשמל. העלויות הן בסביבות 1500 – 2000 דולר למטר רבוע כולל התקנה והכשרה של אנשי צוות. כרגע לאחר בדיקה ראשונית של הדבר יש אפשרות לעשות מקטעים של מדרכות עם מדרכות קינטיות שיוכלו להפעיל תאורה חלקית ברחוב. במקום תאורה יש אפשרות להפעיל ספסלים חכמים לטעינה (בעבר היה בבת ים עמודי תאורה עם פאנל  שניתן להטעין דרכם פלאפונים) – הפרויקט לא צלח). לאור כל הבנייה בעיר והשיפוצים של הרחובות המדרכה מספיקה בשביל להאיר את הרחוב ליום אחד, החשמל יהיה מיועד להפעלת התאורה לדוגמא. שוחחה על זה עם יהודה הרוש, ניתן אולי למצוא מקטע של 7-10 מטר לפיילוט בתור התחלה ואז ככל ויעבוד להכניס כדרישות לקבלנים. עלתה שאלה אם יש קול קורא לנושא. הובהר כי זה מיועד להולכי רגל, לא לכביש.
סוכם שיסמין תעביר חומר מקצועי בנושא כדי לעשות בחינת היתכנות ראשונית מול הגורמים הרלוונטים- הנדסה / חשמל/ שפע/ תשתיות. להכרות המחלקה לקיימות ואיכות הסביבה מדובר בפיילוט ולא במשהו מסחרי שעובד.

1. מבני ציבור ירוקים 
יו"ר הועדה הציעה  אלטרנטיבה לבנייה ירוקה  שתי שיטות בנייה חדשות בנית גוף מקלקר ובטון נגד רעידות אדמה ונגד כל פגעי מזג האויר  מיועד רק למפלס אחד – מעין אגלו  ובנייה בשיטת ייצור בעזרת בלון מיוחד.

לעניין הבניה הירוקה - המחלקה נותנת הנחיות בעקבות החלטת ועדה משנת 2014 ובה הוחלט  שכל הבקשות של ההיתרים מחויבים בבניה ירוקה בבת ים. עירית בת ים מבקשת עמידה מעבר למה שהתקן מחייב ונמצאים בהליך של אישור בועדה להגדלת עבור הבניה החדשה במסגרת הכוללת.
כל ההצעה לנושא ההנדסי – יסמין תעביר חומר בנושא והדברים יועברו למהנדס העיר להתייחסות.

1. עדכונים של המחלקה – בועדה שהתקיימה לפני כחודש המחלקה עדכנה באופן מפורט את כל הנושאים שבעבודה.


חתימת יו"ר הוועדה: ______________________			תאריך:_____________

